recursal/SuperWikiNEXT-32B huggingface dataset:
**Banjar**|
|  |
| *Kesultanan di bawah Sultan Sulaiman, 1809 M* |
| **Berdiri** | 1520-1905 |
| **Didahului oleh** | Kerajaan Negara Daha |
| **Digantikan oleh** | [[]] |
| **Ibu kota** | Kuin, BanjarmasinMuara Tambangan, MartapuraBatang Banyu, MartapuraKayu Tangi (Karang Intan)Sungai Mesa, Banjarmasin |
| **Bahasa** | Banjar |
| **Agama** | Islam Sunni (Rasmi)
, Kaharingan |
| **Pemerintahan**-Raja pertama-Raja terakhir | MonarkiSultan Suriansyah (1526-1550)Sultan Tamjidullah Alwazikh Billah (1857-1860) |
| **Sejarah**-Didirikan-Zaman kejayaan-Dibubarkan Sepihak-Pemerintahan Darurat-Didirikan kembali | 15261778-185711 Juni 186024 Januari 190524 Juli 2010-sekarang tanpa kuasa |

**Kesultanan Banjar** atau **Kesultanan Banjarmasin** adalah sebuah kerajaan Islam yang berdiri di Kalimantan. Kerajaan ini pada mulanya berpusat di Banjarmasin Kalimantan Selatan, tetapi kemudiannya berpindah ke Martapura di Kabupaten Banjar. Kesultanan Banjar adalah penerus kerajaan Negara Daha, sebuah kerajaan Hindu yang beribu kota di kecamatan Daha Selatan. Ketika di Banjarmasin, Kesultanan ini mendapat nama sebagai Kesultanan Banjarmasin.

Sejarah
-------

Ketika awal abad ke-16, Kalimantan Selatan diperintah oleh kerajaan Negara Daha. Di daerah-daerah takluknya, sebuah pajak atau cukai haruslah dibayar oleh kerajaan daerah itu kepada raja Daha. Ini menyebabakan daerah Banjarmasin berkeinginan untuk keluar daripada pengaruh Daha. Ketua daerah Banjarmasin, Patih Masih, kemudiannya berbincang dengan ketua daerah lain iaitu Patih Balit, Patih Muhur, Patih Balitung dan Patih Kuwin untuk memerdekakan daerah mereka daripada kerajaan Daha. Mereka kemudiannya berpakat untuk meminta tolong daripada Raden Samudera, seorang cucu Maharaja Sukarama; seorang raja Daha. Raden Samudera ketika itu sedang dalam penyembunyian di daerah Muara Barito kerana ancaman bapa saudaranya, Pangeran Tumenggung yang ketika itu adalah raja Daha. Dibawah pimpinan Raden Samudera, tercetuslah pemberontakan Banjar ini dengan bantuan Kesultanan Demak dari Jawa. Setelah berjaya menumpaskan kerajaan Daha, Raden Samudera memeluk Islam dan memakai gelaran Sultan Suriansyah dan dimahkotakan sebagai sultan Banjar pertama.

Kesultanan Banjar kemudiannya kalah di tangan tentera Belanda pada tahun 1905 dan sultan terakhirnya ialah Sultan Tamjidullah III Abdul Rahman.

Rujukan
-------

1. 1 2 3  Sejarah Banjar di Melayuonline
2. ↑

Lihat Juga
----------

* Sejarah Indonesia
* Sejarah Nusantara

Pautan Luar
-----------

* Kerajaan Banjar Maya
* Sejarah Kerajaan Banjar
Sebuah **pemberitaan palsu** ialah usaha untuk menipu atau mengakali pembaca/pendengarnya untuk mempercayai sesuatu, padahal sang pencipta berita palsu tersebut tahu bahwa berita tersebut adalah palsu. Salah satu contoh pemberitaan palsu yang paling umum adalah mengklaim sesuatu barang atau kejadian dengan suatu sebutan yang berbeza dengan barang/kejadian sejatinya. Suatu pemberitaan palsu berbeza dengan misalnya pertunjukan sulap; dalam pemberitaan palsu, pendengar/penonton tidak sadar sedang dibohongi, sedangkan pada suatu pertunjukan sulap, penonton justru mengharapkan supaya ditipu.

Lihat pula
----------

* Daftar pemberitaan palsu
* Teori konspirasi
* Barang palsu
* April Mop
* Pemalsuan
* Penipuan melalui surat
* Surat berantai
* Legenda urban

  


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Gurun Kyzylkum** (Uzbek: Qizilqum/Қизилқумcode: uz is deprecated , قىزىلقۇم; Bahasa Kazakhstan: Қызылқұмcode: kk is deprecated , *Qyzylqum*, قىزىلقۇم, Rusia: Кызылкумcode: ru is deprecated ) adalah padang pasir ke-16 terbesar di dunia. Namanya bermaksud *Pasir Merah* dalam bahasa Turki. Ia terletak di Asia Tengah dalam doab antara sungai Amu Darya dan Syr Darya, sebuah wilayah yang dahulu dikenali sebagai Transoxania atau Sogdiana. Hari ini ia dibahagikan antara Kazakhstan, Uzbekistan dan Turkmenistan. Ia meliputi kira-kira 298,000 km2 (115,000 bt2).

Geografi
--------

Wilayah ini terdiri daripada dataran yang luas di ketinggian sehingga 300 m (980 ka) atas paras laut, dengan beberapa lekukan dan dataran tinggi (Sultanuizdag, Bukantau). Kebanyakan kawasan dilindungi dengan bukit pasir (barchan); di kawasan barat laut yang besar diliputi dengan takir (lapisan tanah liat); terdapat juga beberapa buah oasis. Terdapat penempatan pertanian di sepanjang sungai dan di oasis. Suhu boleh menjadi sangat tinggi semasa musim panas, dari pertengahan Mei hingga pertengahan September. Kerki, satu bandar pedalaman yang melampau terletak di tebing Sungai Amu Darya, mencatatkan 52 °C (126 °F) pada bulan Julai 1983. Ia terletak di Uzbekistan. 

 Kyzylkum terletak di antara Sungai Syr-Darya dan Amu-Darya

Galeri
------

* Sebahagian besar kawasan itu ditutup dengan bukit pasir. Sebahagian besar kawasan itu ditutup dengan bukit pasir.
* Penduduk tempatan menggunakan ruang Kyzylkum yang besar untuk memelihara ternakan. Penduduk tempatan menggunakan ruang Kyzylkum yang besar untuk memelihara ternakan.

Lihat juga
----------

* Budaya Andronovo
* Tasik Aydar, tasik buatan besar
* Gurun utara Asia Tengah, sebuah ekoregion sebahagian besarnya bersamaan dengan Gurun Kyzylkum
* Gurun Karakum, padang pasir lain di Asia Tengah
* Senarai pasir mengikut kawasan
* Sarmishsay, monumen kuno aktiviti antropogenik

Rujukan
-------

1. ↑   Pemetaan Mongolia: Situasi Mongolia di Dunia dari Masa Geologi hingga ke Hadapan, Paula LW Sabloff, P.62

Pautan luar
-----------

* Tayangan Slaid: Di Bawah Teras Kosong Asia Tengah - Berjalan di kafilah koyan di padang pasir Kyzyl Kum

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat (melalui VIAF)

 |
| Perpustakaan negara | 
* Jerman

 |
**Yamaha RX-Z 135** adalah motosikal naked 2 lejang keluaran Yamaha. Mula dikeluarkan pada tahun 1985, model RX-Z sangat popular di Malaysia dan India serta menikmati salah satu jangka hayat motosikal semasa yang terpanjang di kedua-dua negara, terutamanya di Malaysia kerana kekurangan pesaing motosikal jalanan buat masa kini. Pada tahun 2004, model ini diberi nafas baru serta dipasang penukar bermangkin.

Spesifikasi
-----------

* **Enjin:** Enjin 2 lejang 135cc sejukan udara
* **Susunan silinder:** Silinder tunggal condong
* **Sesaran:** 133 cc
* **Kuasa kuda:** 20 PS (15 kW) @ 8,500 rpm
* **Kilasan:** 1.85 kgf·m (18.1 N·m) @ 7,500 rpm
* **Kelajuan maksimum:** 165 km/j
* **Lubang x lejang:** 56.0 x 54.0 mm
* **Nisbah mampatan:** 7 : 1
* **Transmisi:** 6 kelajuan
* **Klac:** Manual berbilang plat, basah
* **Jenis kerangka:** Tiub keluli tetulang bawah
* **Gantungan hadapan:** Telescopik
* **Gantungan belakang:** Dua penyerap hentak
* **Brek hadapan:** Cakera omboh tunggal
* **Brek belakang** Gelendong
* **Berat kering:** 106 kg
* **Muatan bahan api:** 13.0 L

Sepintas lalu
-------------

Mula dikeluarkan pada tahun 1985, Yamaha RX-Z asalnya menggunakan transmisi 5 kelajuan dengan brek cakera tidak berlubang. Model ini berkongsi platform serta kerangka dengan pendahulunya, Yamaha RD125 sejukan cecair. Sebaik sahaja selepas pelancarannya, model RX-Z menjadi popular di kalangan penunggang muda terutamanya di Malaysia. Beberapa tahun kemudian, enjinnya telah dinaik taraf dengan pemasangan transmisi 6 kelajuan, bersama-sama papan pemuka dan suis hendal baru, di samping cakera brek hadapan berlubang.

Sejak itu, reka bentuk RX-Z tidak berubah sehinggalah tahun 2004 apabila model tersebut diberi nafas baru, dengan lampu belakang yang menyerupai Yamaha Y125Z. Model RX-Z yang diperbaharui dilengkapi penukar bermangkin, mengorbankan 1 PS daripada kuasa maksimum (Kuasa maksimum asal: 21 PS). Walau bagaimanapun, kilasan maksimum tidak berubah tetapi kilasan pada kelajuan enjin rendah sudah ditambah baik berbanding keluaran terdahulu. Beberapa pemilik motosikal RX-Z keluaran terdahulu mungkin menghadapi masalah semasa memulakan perjalanan kerana enjin mudah mati apabila penunggang kurang berpengalaman cuba bergerak dalam gear satu. Walau bagaimanapun, masalah tersebut telah diselesaikan pada model yang lebih baru ini.

Di Malaysia, motosikal RX-Z sering dikaitkan dengan gejala lumba haram Mat Rempit. Oleh itu, banyak filem Melayu termasuklah Remp-It menggunakan RX-Z dalam filem-filem tersebut.

Lihat juga
----------

* Yamaha
* Yamaha RD125
* Mat Rempit

Pautan luar
-----------

* Laman web Yamaha Malaysia[*pautan mati kekal*]
"Pengacara" dilencongkan ke sini. Bagi pekerjaan menasihat hal undang-undang yang turut diberi nama sedemikian dalam baku Indonesia, lihat peguam.
**Pengacara atau penyampai televisyen** ialah orang yang bekerja memandu aktiviti acara di salah satu program televisyen. Pada masa ini, istilah ini sering dilampirkan kepada selebriti yang sering memainkan peranan ini, walaupun ada juga orang yang bukan selebriti yang berjaya meneruskan kerjaya ini, terutama dalam dunia program televisyen kanak-kanak, di mana selebriti menjadi kurang penting.

Penyampai televisyen biasanya juga seorang pelakon, penyanyi, dan banyak lagi, tetapi umumnya terkenal sebagai penyampai program tertentu. Pengecualian adalah penyampai untuk program politik atau saintifik yang biasanya profesional dalam bidangnya, atau selebriti yang berjaya dalam satu bidang tetapi mempunyai minat dalam bidang tertentu.

Pautan luar
-----------

|  |  |
| --- | --- |
|  | Cari ***pengacara*** dalam Wikikamus bahasa Melayu, kamus bebas. |

|  |  |
| --- | --- |
| Ikon tunas | Rencana berkaitan televisyen ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Stadium Nasional Hassanal Bolkiah** ialah sebuah stadium serba guna di Bandar Seri Begawan, Brunei Darussalam. Namun, kini, stadium ini selalunya digunakan untuk perlawanan bola sepak sahaja. 

Stadium ini boleh boleh memuatkan 28,000 penonton dan telah dibuka pada 23 September 1984. Ia dinamakan sempena sultan Brunei Hassanal Bolkiah.

Pembinaan
---------

Secara tidak biasanya untuk sebuah bangunan awam di Brunei, orang awam telah menderma dan menurut serta dalam pembinaan stadium ini. Walaupun jumlah kutipan keseluruhan yang bernilai $1,102,761.57 merupakan hanya lebih sedikit daripada 1.1 peratus jumlah keseluruhan kos pembinaan stadium tersebut ($100 juta), pelibatan orang awam menunjukkan minat dan dukungan orang Brunei terhadap projek ini. Kos keseluruhan projek ini ialah kira-kira $100 juta.

Pembukaan
---------

Stadium ini dibuka pada 23 September 1983. Tarikh ini telah dipilih kerana tarikh tersebut memperingati hari jadi Sultan Omar 'Ali Saifuddien III iaitu sultan Brunei pada masa itu. Pada waktu petang, sebuah perlawanan persahabatan antara pasukan bola sepak kebangsaan Brunei dengan pasukan liga Inggeris terjemput iaitu Sheffield United telah dimainkan. Perlawanan ini merupakan perlawanan bola sepak pertama yang dimainkan di stadium ini. Walaupun dilandai lamban jet dan tidak biasa dengan cuaca lembab Brunei, Sheffield United menang 1-0. Hari kemudian, lagi satu perlawanan diadakan antara Sheffiled United dengan sebuah pasukan jemputan Brunei. Perlawanan tersebut tamat dengan keputusan seri 1-1.

Acara utama
-----------

Sukan Asia Tenggara ke-20 pada 1999.

* Olahraga - Sukan Asia Tenggara 1999

Rujukan
-------

1. ↑  National Stadium celebrates its 25th year Diarkibkan 2009-02-14 di Wayback Machine Brunei Times Sunday, October 26, 2008
2. ↑   Brunei 1999 - 20th Southeast Asian Games

Koordinat: 4°55′44.5″N 114°56′43.6″E﻿ / ﻿4.929028°N 114.945444°E﻿ / 4.929028; 114.945444

|
|  |
| Didahului oleh**Stadium Bung Karno  Indonesia** | **Olahraga di Sukan Asia TenggaraLokasi Utama**1999 | Diikuti oleh:**Stadium Nasional Bukit Jalil Malaysia** |
**Musyrik** adalah satu istilah dalam agama Islam, yang merujuk khusus kepada orang-orang yang melakukan perbuatan syirik seperti menyekutukan Allah dengan sesuatu yang lain (seperti matahari, berhala dan sebagainya) secara berterang-terangan. Orang yang menyembah syaitan termasuk dalam kelompok orang musyrik. 

Bagaimanapun, orang musrik berbeza dengan orang murtad, dari segi mereka masih mengaku Islam, walaupun melakukan perkara yang jelas bertentangan dangan ajaran Islam. Mereka yang berpura-pura mengikut Islam tetapi berlainan dalam hati, seperti bertindak melakukan perkara yang berbeza secara bersembunyi, di belakang pandangan umum dikenali sebagai munafik

Sebagai Contoh pada Zaman sekarang : Mengaku Allah mentadbir sekalian Alam, tetapi masih memilih pemimpin dan menyatakan pemimpin lah yang menyelamatkan ekonomi. 

Dalam ajaran Islam, balasan kepada orang musyrik ialah neraka jahanam.

Allah Subhanahu Wa Ta'ala berfirman:

لَتَجِدَنَّ أَشَدَّ ٱلنَّاسِ عَدَٰوَةً لِّلَّذِينَ ءَامَنُواْ ٱلۡيَهُودَ وَٱلَّذِينَ أَشۡرَكُواْ ۖ وَلَتَجِدَنَّ أَقۡرَبَهُم مَّوَدَّةً لِّلَّذِينَ ءَامَنُواْ ٱلَّذِينَ قَالُوٓاْ إِنَّا نَصَٰرَىٰ ۚ ذَٰلِكَ بِأَنَّ مِنۡهُمۡ قِسِّيسِينَ وَرُهۡبَانًا وَأَنَّهُمۡ لَا يَسۡتَكۡبِرُونَ
latajidanna asyaddan-naasi 'adaawatal lillaziina aamanul-yahuuda wallaziina asyrokuu, wa latajidanna aqrobahum mawaddatal lillaziina aamanullaziina qooluuu innaa nashooroo, zaalika bi-anna min-hum qissiisiina wa ruhbaanaw wa annahum laa yastakbiruun

"Demi sesungguhnya engkau (wahai Muhammad) akan dapati manusia yang keras sekali permusuhannya kepada orang-orang yang beriman ialah orang-orang Yahudi dan orang-orang musyrik. Dan demi sesungguhnya engkau akan dapati orang-orang yang dekat sekali kasih mesranya kepada orang-orang yang beriman ialah orang-orang yang berkata: "Bahawa kami ini ialah orang-orang Nasrani" yang demikian itu, disebabkan ada di antara mereka pendita-pendita dan ahli-ahli ibadat, dan kerana mereka pula tidak berlaku sombong."
(QS. Al-Ma'idah 5: Ayat 82)

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
***Jangan Pernah Lupakan Aku*** merupakan adaptasi daripada novel Bahasa Inggeris, 'Don’t Forget To Remember' oleh Sonia Mael. Siri ini memulakan tayangan perdana di TV2 dari 6 November 2021 hingga 8 Januari 2022 menggantikan *Cinta Yang Pulang*.

Sinopsis
--------

Ariana yang baru tamat SPM sedang menunggu tawaran kemasukan ke mana-mana university. Dia sangat meminati Bahasa Inggeris. Ke mana saja dia pergi dia pasti akan dibawa kamus (mini dictionary) bersamanya. Ariana merupakan cucu kesayangan Tok Ishak Gajah yang sangat disegani di kampung tersebut. Ariana juga sangat disenangi oleh orang kampung kerana sikapnya yang peramah dan bijak serta tidak meninggi diri.

Selepas tamat SPM, Ariana telah mendapat tawaran sambung pengajian di sebuah Universiti swasta di Kuala Lumpur dalam bidang Bahasa Inggeris. 

Di universiti, Ariana telah bertemu dan jatuh cinta dengan pemuda berlainan bangsa berasal dari Australia iaitu Jeremy Crawford. Jeremy berasal dari keluarga yang kaya raya. Hubungannya dengan Ariana ditentang oleh ibunya, Mrs. Crawford yang akhirnya mengambil tindakan melalui pembohongan dan penipuan yang licik, yang menyebabkan Ariana membuat keputusan untuk memutuskan hubungan mereka.

Pasangan kekasih ini berpisah begitu lama, namun cinta mereka tidak padam, sehinggalah sahabat karib mereka iaitu Ned pemuda yang berasal dari Uzbekistan yang juga pernah menaruh hati terhadap Ariana dulu tetapi terpaksa mengorbankan cintanya sendiri akhirnya membantu mempertemukan mereka kembali.

Pertemuan pertama kali antara kedua kekasih ini amat mengharukan. Jeremy diterima dengan mesra oleh keluarga Ariana. Setelah Jeremy dengan rela hati memeluk agama Islam, mereka diijabkabulkan mengikut adat tempatan.

Apabila suaminya membawa Ariana berjumpa, ibu Jeremy. Mrs. Crawford masih mencuba berbagai-bagai cara untuk memisahkan mereka berdua dan tidak menerima Ariana sebagai menantu.

Pelakon
-------

* Julia Farhana Marin sebagai Ariana
* Jeremy Bong sebagai Jeremy Crawford
* Dini Schatzmann sebagai Ned
* Silfeny Osman sebagai Azizah
* Zera Hariz sebagai Jasmin
* Susan Lankester sebagai Mrs. Crawford
* Bohari Ibrahim sebagai Tok Ishak Gajah
* Zuraini Kassim sebagai Pak Man
* Sharifah Anthasha sebagai Mak Ida
* Ikhwan Khairuddin sebagai Johan
* Sasha Liiv sebagai Marion
* Idham Maulana sebagai Razif
* Noralbaniah sebagai Aisyah

Rujukan
-------

1. ↑   Drama Jangan Pernah Lupakan Aku. Myinfotaip. Dicapai 5 November 2022
**Wasatiyyah** (وسطية) merupakan perkataan bahasa Arab bagi *tengah*, *pusat*, *seimbang*. Dalam konteks Islam, ia merujuk kepada "jalan tengah", cara yang adil dan pilihan hidup, mengelakkan keterlaluan dan mengalami perkara secara sederhana.

Sebuah surat khabar di Bahrain dinamakan *Al-Wasat* ('yang tengah') untuk pandangan pengarangnya daripada "Menggalakkan rasional tengah tanah itu dalam perdebatan dan kecenderungan."

Malaysia mempunyai NGO, Institut Wasatiyyah Malaysia, bertujuan untuk menggalakkan Islam yang sederhana.

Konsep Islam Wasathiyyah, atau Islam moderat, telah mempengaruhi perkembangan Islam di Asia Tenggara dengan memberikan kerangka kerja untuk hubungan yang lebih netral dan seimbang antara pemerintah dan komunitas Muslim. Hal ini telah menjadi prinsip panduan bagi negara-negara di kawasan ini untuk mengevaluasi kembali perspektif dan pendekatan mereka terhadap Islam. Namun, masih ada kebutuhan untuk mendefinisikan lebih lanjut dan mengoperasionalkan karakteristik Islam Wasathiyyah untuk menerjemahkannya ke dalam tindakan nyata. Islam Wasathiyyah telah menghadapi tantangan serius karena beragamnya penafsiran dan munculnya ideologi-ideologi yang menyimpang dari rumusan aslinya. Penafsiran terhadap istilah "wasat" (tengah) telah memunculkan pemahaman yang saling bertentangan mengenai Islam Wasathiyyah, mulai dari fundamentalisme hingga liberalisme. Beberapa orang telah merangkul gagasan tentang identitas Islam yang lebih konkret dan tegas, sementara yang lain memilih istilah seperti "fundamentalisme Islam", "politik Islam", "kebangkitan Islam", atau "puritanisme"

Rujukan
-------

1. ↑  Mansoor Al-Jamri (editor-in-chief) (July 29, 2014). "About Alwasat". *Al-Wasat*.

Lihat juga
----------

* Parti Al-Wasat, sebuah parti politik yang sederhana ('tengah') di Mesir
* Delta Geminorum, sejenis bintang yang juga dikenali oleh nama Arabnya, *Wasat*, untuk tengah (bintang)
* Via media, filosofi 'jalan tengah'



|  |  |
| --- | --- |
|  | Rencana berkenaan Islam ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Inspektor Tentera Darat** (Jerman: *Inspekteur des Heeres*code: de is deprecated  atau *InspH*) adalah Panglima Tentera Darat Jerman untuk Angkatan Tentera moden Jerman atau *Bundeswehr*. Jawatan ini setaraf dengan Ketua Turus Tentera Darat Amerika Syarikat, Ketua Turus Am British dan Panglima Tentera Darat Malaysia.

  

Beliau bertanggungjawab bagi persiapan kakitangan dan material dalam Tentera Darat Jerman, didalam hal itu beliau melapor terus kepada Menteri Pertahanan. Inspektor memerintah Staf Am dalam Kementerian Pertahanan Persekutuan serta Markas Tentera Darat dengan divisyen-divisyen bawahannya (dan divisyen setaraf) dan Pejabat Tentera Darat berserta pusat latihan dan pasukan bantuan bawahannya. Beliau berada dibawah Inspektor Jeneral Bundeswehr dan merupakan anggota Majlis Pertahanan bagi hal ehwal Bundeswehr.

Inspektor dan timbalannya memegang pangkat Leftenan Jeneral (*Generalleutnant*).

Penyandang jawatan Inspektor terkini ialah Alfons Mais.

Pautan luar
-----------

* The Inspectors of the German Army from 1956 to present
* Official *curriculum vitae* of the current Inspector

Rujukan
-------

Templat:Inspector of the German Army

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Jerman

 |
***BCA Card*** ialah jenama kad kredit Indonesia yang diterbit oleh Bank Central Asia (BCA). Ia diperkenalkan pada bulan Disember 1979, 
kemudian datang dengan label antarabangsa menerusi jenama MasterCard (Amerika Syarikat) dan JCB (Jepun) pada bulan November 1983 dan VISA (Amerika Syarikat) pada bulan Januari 1989 (John A. Quelch, 1996 : 274). Mengikut Ketua Pegawai Eksekutif BCA pada masa itu, Mochtar Riady, pada awal Disember 1979, BCA Card akan dilancar sekiranya penyata imbangan BCA telah melebihi 100 bilion rupiah (sekira 285.714.285,72 dolar AS, 1 dolar AS = 350 rupiah).

Kad kredit BCA berjenama antarabangsa menerusi usahasama dengan MasterCard (Amerika Syarikat) dan JCB (Jepun) pada bulan November 1983, kad ini ialah kad kredit kedua dan ketiga yang diterbit oleh bank tempatan di Indonesia dengan jenama antarabangsa, sepertimana Bank Duta Ekonomi yang merangka usahasama dengan VISA Inc. (Amerika Syarikat), kad kredit BCA VISA baru sahaja diperkenalkan pada akhir Januari 1989. Mengikut Ketua Pegawai Eksekutif BCA seterusnya, Abdullah Ali, BCA ialah bank tempatan pertama di Indonesia yang melancarkan kad kredit. 

BCA Card memperkenalkan edisi kartun animasi untuk jenama antarabangsa menerusi usahasama dengan DC Comics Inc. pencipta watak Batman, untuk BCA Card VISA; dan Looney Tunes Inc. pencipta watak Taz-Mania, untuk BCA Card MasterCard. BCA Card dengan corak batik dilancar pada tahun 2011, iaitu BCA Card Platinum dan BCA Card VISA Singapore Airlines.

Rujukan
=======

1. ↑  "Kartu Baru BCA". *Majalah TEMPO* (dalam bahasa Indonesia). 8 Disember 1979.
2. ↑  "BCA JCB Black". *Bank Central Asia* (dalam bahasa Indonesia).
3. ↑  "Tagihan VISA Boleh Diangsur". *Majalah TEMPO* (dalam bahasa Indonesia). 28 Januari 1989.
4. ↑  "BCA - Kartu Kredit Contactless BCA UnionPay Banyak Untungnya!". *Bank Central Asia* (dalam bahasa Indonesia). 4 Jun 2021.
5. ↑  "BCA - Cari informasi merchant kartu kredit BCA Singapore". *Bank Central Asia* (dalam bahasa Indonesia).
6. ↑  Quelch, John A. (1996). *Cases in Marketing Management and Strategy: An Asia-Pacific Perspective.* Hoboken, New Jersey: Prentice Hall. ISBN 0135770572
7. ↑  "Duit Plastik Bank Duta". *Majalah TEMPO* (dalam bahasa Indonesia). 12 November 1983.
8. ↑  "BCA Visa Batman". *Bank Central Asia* (dalam bahasa Indonesia).
9. ↑  "BCA - BCA Card Platinum". *Bank Central Asia* (dalam bahasa Indonesia).
10. ↑  "BCA - BCA Singapore Airlines KrisFlyer Visa Signature". *Bank Central Asia* (dalam bahasa Indonesia).
11. ↑  "BCA - BCA Singapore Airlines KrisFlyer Visa Infinite". *Bank Central Asia* (dalam bahasa Indonesia).
12. ↑  "BCA - BCA Singapore Airlines PPS Club Visa Infinite Card". *Bank Central Asia* (dalam bahasa Indonesia).

Pautan luar
===========

* www.bca.co.id/id/Individu/produk/Kartu-Kredit
**Sekolah Menengah Kejuruan Negeri 7 Jakarta** atau nama ringkasnya *SMKN 7 Jakarta*, merupakan sebuah Sekolah Menengah Kejuruan Negeri Negeri yang terletak di Jl. Tenggiri No. 1 Rawamangun, Jakarta Timur, Indonesia.

Sekolah Menengah Kejuruan Negeri 7 Jakarta memiliki kod NPSN 20103778. Pada 2010, SMKN 7 Jakarta memiliki jumlah pelajar yang tidak diketahui.. Ia mempunyai seramai 2 orang guru.2010

SMKN 7 berdiri pada tahun 1958. Sebelum itu, sekolah kita ini masih bernama Sekolah Teknik Grafika yang dikepalai oleh bapak JFW. Samson, dan beralamat di Jalan Garuda No.63 Kemayoran Jakarta Pusat.

  

```
       Pada saat itu, sekolah ini hanya memiliki satu jurusan saja. Yaitu 'Grafika'. Gabungan antara jurusan persiapan dengan produksi percetakan. Ide dasar didirikan Sekolah Teknik yaitu untuk memenuhi kebutuhan tenaga kerja di Perum Balai Pustaka Lapangan Banteng.
```

```
       Dan pada tahun 1960, didirikanlah SGPT (Sekolah Guru Pendidikan Teknik) yaitu pelatihan diklat guru, sampai tahun 1963.
```

```
       Pada  tahun 1971, nama Sekolah Teknik, berubah jadi STM Grafika. Nah, pada tahun inilah, akhirnya jurusan 'Grafika' dipecah menjadi 2 jurusan yaitu persiapan (TR) dan produksi (CP).
```

```
       Sampai pada tahun 1972 berganti kepala sekolah yaitu Bpk. Nurdin BSc dan nama sekolah kita berganti lagi jadi SMT Negeri IV Jakarta selama 2 periode yaitu tahun 1981-1990.
```

Setelah itu kepala sekolahnya digantikan lagi oleh Drs.R.H Soegyanto, M. dan nama sekolah juga berganti , jadi 'SMKN 7' pada tahun 1994, sekaligus pindah alamat dari Jalan Garuda, ke Rawamangun Jl. Tenggiri 1 Jakarta Timur.

```
       Menurut info yang ternyata awalnya gedung sekolah kita ini adalah STN (Sekolah Teknik Negeri), yang setingkat dengan Sekolah Menengah Pertama atau SMP.
```

```
       Karena STN sudah tidak diberlakukan lagi, maka STN akhirnya di tiadakan. Lalu pada tahun 1999, kepala sekolah kita berganti jadi bapak Ir.Aritonang, MM, sampai tahun 2004, lalu digantikan lagi oleh bapak Drs. Sugeng Priyana, MM sampai tahun 2008. Dan dari tahun itu kepala sekolah kita berganti lagi menjadi bapak Drs. Anas Rosich, MPd dan sekarang Bapak Drs. Hasoloan Pakpahan, M.PE menjabat menjadi kepala sekolah yang baru semejak tahun 2011 kemarin.
```

  

```
       Dan di tahun 2012 Bapak Drs. Hasoloan Pakpahan, M.PE membuka jurusan baru yaitu TKJ(Teknik Komputer Jaringan)
```

Pencapaian
----------

Alamat
------

Sekolah Menengah Kejuruan Negeri 7 Jakarta
Jl. Tenggiri No. 1 Rawamangun,
Jakarta Timur, DKI Jakarta,
Indonesia
Telefon = (021) 4711564
Fax = (021) 4711564
Website = www.smkn7jkt.sch.id

Pautan luar
-----------

* Indonesia Laman di Kementerian Pendidikan Nasional, Republik Indonesia 2010 / 2011
*
**Long Pasia** merupakan salah satu pusat destinasi pelancong di selatan Sabah dan juga salah satu perkampungan kebudayaan etnik suku Lun Bawang/Lun Dayeh dan semuanya beragama Kristian Sidang Injil Borneo (SIB). Kira kira ada 1000 penduduknya.Nama Long Pasia diambil sempena dalam bahasa Lundayeh. Long bermaksud muara sungai, pa bermaksud abpa iaitu air dan sia bermaksud mesia iaitu merah. Kg Long Pasia ini juga boleh dikenali sebagai Kampung muara sungai air merah yang terletak di pendalaman Sabah yang bersempadan dengan negeri Sarawak dan Provinsi Kalimantan Utara, Indonesia. Long Pasia ada sejarah upai Semaring yang legenda suku asli Lun Bawang/Lun Dayeh dan Long Pasia dijadikan antara pusat pelancongan alam semula jadi yg ada di Sabah. Long Pasia berada di daerah Sipitang.

Sejarah
-------

Sejarah mengatakan nama sungai Long Pasia pertama kali tercatit dengan rasmi dalam peta British Borneo Utara di kawasan Residensi Pantai Barat pada abad ke 18 iaitu sungai Pasia.

Pusat Pelancongan
-----------------

Long Pa’Sia,Sipitang,Sabah merupakan salah satu tarikan aktiviti eko-pelancongan berdasarkan komuniti orang kampung. Long Pasia adalah tempat para penggemar aktiviti mendaki bukit dan gunung , berkelah serta berkhemah. Long Pasia juga pernah di jadikan sebagai pusat peranginan sama seperti Switzerland. Long Pasia juga menyimpan banyak tempat legenda Upai Semaring/Awang Semaun.

Tokoh tokoh pelawat
-------------------

Ramai tokoh tokoh penting telah melawat di Long Pasia antaranya bekas Ketua Menteri Sabah YAB Tan Sri Musa Aman ,,YB Datuk Sri Panglima Mohd Shafie Apdal ,, YB Datuk sri Panglima Hajiji Noor dan bekas ketua polis negara Acryl Sani Abdullah Sani. 

Selain itu tokoh antarabangsa termasuk kerajaan Denmark seperti bekas permaisuri Margrethe II dari Denmark dan suami nya Henrik, Prince Consort of Denmark juga pernah melawat tapak di Long Pasia.

Rujukan
-------

*
Jangan dikelirukan dengan Lim Swee Aun.

Datuk **Lim Swee Tin** merupakan salah seorang pengarang di Malaysia yang sudah lama berkecimpung dalam dunia kepenyairan. Beliau merupakan penerima S.E.A Write Award 2000 (penghargaan tertinggi bidang kesusasteraan di Asia Tenggara oleh Kerajaan Diraja Thailand. Selain sering muncul di kaca televisyen mendeklamasikan puisi, penyair Lim Swee Tin turut giat memberi ceramah penulisan kreatif di dalam dan luar negara. Beliau pernah diundang mendeklamasikan sajak di Singapura, Indonesia, Thailand, Taiwan dan United Kingdom. Beliau kini Pensyarah Kesusasteraan Melayu di Fakulti Bahasa Moden dan Komunikasi Universiti Putra Malaysia (UPM).

Dilahirkan di Bachok, Kelantan pada 26 September 1952. Dalam bidang penulisan, Lim cenderung menulis puisi. Karya awalnya terbit pada tahun 1973. Lim juga menghasilkan cerpen, novel dan tulisan-tulisan bercorak kesusasteraan. Pada tahun 1990, beliau mewakili negara pada acara Pengucapan Puisi Dunia Kuala Lumpur. Pada tahun yang sama, Dewan Bahasa dan Pustaka memilih beliau bagi program Penataran Karya Sastera selama hampir sebulan di Jakarta, Indonesia. 

Antara karya yang telah diterbitkan ialah "Eva" (1981), "Akrab" (1985), "Menyusur Musim" (1991), "Seorang Anak Kecil dan Sajak-sajak Lain/A Child and Other Poems (puisi dwibahasa, 1993), "Masih" (1997), "Sebuah Fragmen Cinta" (1998) dan "Nyanyian Sepi" (puisi dwibahasa, 2000).

Lim Swee Tin pernah memenangi Hadiah Sastera Malaysia 1982/83, 1986/87, 1988/89, Hadiah Penghargaan Anugerah Puisi Putra 2, 1983 melalui antologi "Akrab", hadiah kedua Peraduan menulis Cerpen dan Puisi 100 Tahun Kuala Lumpur, Hadiah Sastera Utusan Melayu - Public Bank, Hadiah Cerpen DBP-Maybank dan banyak lagi. 

Puisi beliau berjudul "Ketika Kami Bercerita Tentangnya" telah dipilih sebagai teks puisi di dalam antologi "Anak Bumi Tercinta" yang merupakan antologi Komponen Sastera Dalam Bahasa Melayu bagi Tingkatan 3.

Ditampilkan khas sebagai Pak Menora dalam Telefilem Pok Ya Cong Codei, Siti Di Hati dan membuat penampilan pertama lakonannya dalam filem Duan Nago Bogho.

Karya
-----

* Berkelana di Belantara Kata
* Bisik Pada Angin
* Citra Kurnia
* Memetik Mawar
* Nota Waktu
* Nyanyian Sepi (Mandarin)
* Prahara Di Padang Karbala
* Rindu Seorang Salina

Filem

2023

\*Duan Nagho Boro (sebagai Jimmy Ang)

Drama/Telefilem

2019

\*Pok Ya Cong Dei:Siti Di Hati (sebagai Manora)

Rujukan
-------

1. ↑  Sasterawan Negara bukan Melayu?.
2. ↑  Bahasa Melayu Dari Kaca Mata Dr Lim Swee Tin.
3. ↑  Bahasa Malaysia, By Nur Rashidah / Nursidah / Fauziah.
Zon-zon ekonomi eksklusif dunia yang ditunjukkan bertanda warna biru tua.**Zon ekonomi eksklusif** ialah zon laut yang ditetapkan oleh Konvensyen Bangsa-Bangsa Bersatu tentang Undang-Undang Laut di mana sesebuah negara itu mempunyai hak-hak khas berkaitan penerokaan dan penggunaan sumber-sumber lautan termasuk penghasilan tenaga daripada air dan angin. Zon ini menjangkau sejauh 200 batu nautika dari garis pangkal pantai sesebuah negara itu. Ia kadangkalanya turut termasuk pentas benua dalam konteks tidak formal. Zon ini tertumpu kepada hak berdaulat (*sovereign right*) iaitu hak sesebuah negara pesisiran kepada segala isi di dasar laut berbanding dengan perairan wilayah yang lebih tertumpu kepada kedaulatan sesebuah negara di perairan berdekatannya.

Zon ini bersama zon berdampingan terletak di luar batasan 12 batu nautika perairan wilayah, oleh itu sebahagian daripada perairan antarabangsa.

Takrifan
--------

Secara umumnya, zon ekonomi eksklusif sesebuah negara itu merupakan kawasan melepasi dan selari dengan lingkungan perairan wilayah pada jarak tidak lebih daripada 200 batu nautika (370 km) dari garis pangkal pesisiran negara tersebut. Perkara ini ada pengecualiannya pada zon-zon sebegini yang bertindih yakni kurang daripada 400 batu nautika (740 km) antara satu sama lain, di mana kesemua pihak yang berkenaan bertanggungjawab menyelesaikan masalah persempadanan maritim ini. Mana-mana titik dalam kawasan yang bertindih biasanya akan diberikankepada negara yang berdekatan.

Zon ekonomi eksklusif sesebuah negara bermula pada sisi meghadap laut perairan wilayahnya menjangkau jauh pada jarak 200 batu nautika (370.4 km) dari garis pangkal, yakni lebih jauh berbanding perairan wilayah yang tamat pada jarak 12 batu nautika (22 km) daripada garis pengkal pantai (jika mengikut peraturan yang termaktub dalam Konvensyen Bangsa-Bangsa Bersatu tentang Undang-Undang Laut). Oleh itu, zon-zon tersebut termasuk zon berdampingan. Negara-negara juga mempunyai hak ke atas dasar laut pentas benua sejauh batu nautika (648 km) dari garis pangkal pesisiran melepasi zon-zon ekonomi eksklusif, namun kawasan-awasan ini tidak termasuk dalam zon-zon tersebut.

Rujukan
-------

1. ↑  "Part V – Exclusive Economic Zone, Article 56". *Law of the Sea*. United Nations. Dicapai pada 28 Ogos 2011.
2. ↑  "Part V – Exclusive Economic Zone, Articles 55, 56". *Law of the Sea*. United Nations.
3. ↑  Slomanson, William R. (2006). *Fundamental Perspectives on International Law* (ed. ke-5). Belmont, CA: Thomson-Wadsworth. m/s. 294.
4. ↑  UN Convention on the Law of The Sea.
5. ↑  "1982 UN Convention on the Law of The Sea".

Pautan luar
-----------

* United Nations Convention on the Law of the Sea – Part V
* Sea Around Us Project – View the EEZ of all nations (Note that this site does not distinguish between territorial waters and the EEZ, and so tends to overstate EEZ areas.)
**Yazid Sobrani** (17 Januari 1964 – 17 Mac 2008) merupakan seorang pelakon yang selalu melakonkan watak jahat dalam filem Melayu.

Kerjaya
-------

Yazid mula menceburi bidang lakonan ketika berada di tingkatan lima, Allahyarham telah berlakon filem dan diberi watak yang agak besar dalam Sumpah Di Bumi Merkah (1981) arahan Murad Ibrahim, dengan memegang watak seorang ketua Siam yang melancarkan serangan ke atas Kedah. Filem ini turut dilakonkan oleh Dato' Rahim Razali dan Ahmad Yatim. 

Sungguhpun tidak mempunyai latar akademik yang tinggi kerana belajar sehingga tingkatan lima saja, Yazid Sobrani bersemangat waja untuk menggenggam cita-cita dan berani berusaha hingga yang dicita-citakan menjadi kenyataan. 

Beliau mengembara ke Kuala Lumpur, kerana hendak jadi pelakon atau kerja yang berkaitan dengan drama. Kesempitan hidup di Kuala Lumpur pernah menyebabkan keluarganya datang mengajak Allahyarham balik ke kampung. Bagaimanapun beliau kemudiannya kemudian menerima beberapa tawaran berlakon antaranya drama terbitan RTM dengan bayaran yang agak lumayan.

Filemografi
-----------

### Filem

* *Sumpah Di Bumi Merkah* (1981)
* *Juara* (1991)
* *Jaket Biru* (1991)
* *Kanta Serigala* (1991)
* *Pemburu Bayang* (1993)
* *SH3* (2004)
* *Tak Ori Tapi Ok* (2005)

### Drama

* *Kisah Benar* (musim 17; 1999) - episod: "Tawaran Hadiah"
* *Kisah Benar* (musim 17; 1999) - episod: "Penderitaan"

### Telefilem

* *Aisah Lima Puluh Sen* (2003)
* *Aku Cinta Padamu* (2003)

Kematian
--------

Pada 17 Mac 2008, Yazid telah kembali ke rahmatullah selepas lama menderita penyakit lelah, paru-paru berair, hati dan buah pinggang. Allahyarham yang berusia 44 tahun menghembuskan nafas terakhir di Hospital Melaka dan disemadikan di kampung halamannya di Kampung Alur Ibus, Kayang, Perlis.

Rujukan
-------

1. ↑  Belasungkawa-ALLAHYARHAM Yazid Sobrani © Utusan Melayu (M) Bhd

Pautan luar
-----------

* Yazid Sobrani di Pangkalan Data Filem Internet (IMDb)
|  |
| --- |
| Sebahagian siri Politik |
| Eksekutif |
| Ketua negara |
| 
* Raja
* Pemimpin agung
* Presiden
* Presiden Majlis Mesyuarat Negeri

 |
| Pemerintahan |
| * **Ketua pemerintahan** 
	+ Kanselor
	+ Ketua eksekutif
	+ Ketua Menteri
	+ Menteri Utama
	+ Premier
	+ Perdana Menteri
	+ Presiden Majlis Menteri
	+ Presiden pemerintahan
 |
| * **Kabinet**Pembentukan pemerintahanTanggungjawab bersama menteri
 |
| * **Kementerian** 
	+ Menteri
	+ Setiausaha Negara
 |
| * **Lain-lain** 
	+ Gabenor
	+ Datuk bandar
 |
| 
Sistem |
| * Beraja (Berperlembagaan)
* Republik (Berparlimen, Berperlembagaan)
* Berpengarah
* Berparlimen (Westminster)
* Separa berparlimen (*simul simul*)
* Berpresiden
* Separa presiden (Bersekedudukan)
 |
| 
Senarai |
| * Pemerintahan negara
* Ketua negara dan pemerintahan
 |
| Portal Politik |
| * l
* b
* s
 |

**Datuk Bandar** merupakan pegawai tertinggi atau ketua pentadbiran di sesebuah bandar atau bandar raya.

Datuk bandar mengikut negara
----------------------------

### Malaysia

Di Malaysia, sebelum tahun 1978, segala bentuk urusan pentadbiran datuk bandar tertakluk di bawah arahan Kerajaan Tempatan dan Wilayah Persekutuan. Namun, selepas penyusunan semula kabinet baru pada pertengahan 1978, bidang kuasa datuk bandar tertakluk di bawahڔ arahan Kementerian Wilayah Persekutuan.

### Indonesia

Jawatan **wali kota** dipilih oleh rakyat di kota setempat dalam satu pasangan secara langsung. Dalam konteks pemerintahan daerah berautonomi di Indonesia, jawatan wali kota adalah setaraf dengan bupati, iaitu ketua kabupaten. Pada dasarnya, wali kota memiliki tugas dan kuasa untuk menyelenggarakan daerah berdasarkan dasar-dasar yang ditetapkan bersama Dewan Perwakilan Rakyat Daerah sesebuah kota itu. 

### Singapura

Gelaran "datuk bandar" lazim diberi untuk ketua badan Majlis Pembangunan Masyarakat dibahagi-bahagikan dalam Singapura yang sendirinya suatu negara kota pulau.

Rujukan
-------

1. ↑  Carian "datuk bandar", *Istilah Malaysia*. PRPM DBP. Capaian 2011-02-21.

Pautan luar
-----------

* Pangkalan data perbandingan datuk bandar Eropah

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Persatuan Sepak Bola Indonesia Tangerang** (disingkat **Persita** atau **Persita Tangerang**) ialah sebuah kelab bola sepak Indonesia yang berpusat di Kabupaten Tangerang. Julukan Persita Tangerang adalah *Ayam Wareng* dan *Pendekar Cisadane*, dengan jersi berwarna violet. Ketika ini, Persita Tangerang bermain dalam liga tertinggi Indonesia, Liga 1. Pada 2002, kelab ini berjaya memperoleh tempat kedua secara nasional. Sebelum naik ke Liga 1 pada 2020, kali terakhir Persita Tangerang bermain dalam liga tertinggi Indonesia adalah ketika edisi 2014, yang ketika itu bernama Liga Super Indonesia.

Pada 2003, mereka mengambil bahagian dalam Kejuaraan Kelab ASEAN dan mencapai separuh akhir, tetapi kalah 2-1 dari pemenang kejohanan, Kingfisher East Bengal dari India; Persita berhasil memperoleh tempat ketiga dalam kejuaraan tersebut

Sejarah
-------

Persita didirikan pada tanggal 19 April 1940 di Kabupaten Tangerang yang dipelopori oleh Alm. M.E. Umran, tetapi dirasmikan pada 15 September 1945, dan kemudian diterima dan disahkan sebagai anggota PSSI pada 9 September 1953. Dengan itu, 9 September ditetapkan sebagai hari penubuhan Persita. Pada awal penubuhan, Persita menggunakan jersi berwarna merah dan celana putih, tetapi dalam kepemimpinan H. Urip Hermansyah, warna jersi utama diganti dengan warna violet hingga sekarang.

Gelaran
-------

Asal mula sejarah julukan Persita:

* Ayam Wareng

Julukan "Ayam Wareng" merujuk kepada ayam hewan rasmi pemerintah Kabupaten Tangerang. Ayam Wareng artinya ialah adanya Ayam garang.

* Pendekar Cisadane

Julukan ini merujuk kepada nama tokoh di Kabupaten Tangerang yang terkenal karena kononnya pernah melawan Ratu Buaya di Sungai Cisadane.
Beberapa penduduk Surabaya memakai kain pelikat
**Kain pelikat** (Jawi: ‏كاءين ڤليكت‎code: ms is deprecated ‎) merujuk kepada kain sarung yang dipakai oleh orang Melayu, khususnya bagi kaum lelaki. Kain sarong ini telah dipakai secara meluas oleh pelbagai bangsa dan telah dikenali oleh masyarakat Melayu sejak zaman kerajaan Kesultanan Melaka lagi.[*perlu rujukan*]

Kain pelikat biasanya dijual secara berjahit atau tanpa berjahit (kain pelikat lepas). Pada suatu masa dahulu, kain pelikat lepas digunakan sebagai kain basahan oleh orang yang sedang mengerjakan haji (ketika dalam keadaan ihram dan tidak boleh memakai kain berjahit). Pada masa kini, amat jarang kain pelikat dijual tanpa dijahit.

Seorang pengembara Feringgi (Portugis) yang tinggal di Melaka semasa zaman keagungannya 1528 hingga 1538 Castanheda menulis bahawa terdapat pedagang dari PaLaiyakat iaitu satu kawasan di Thondai Mandalam yang terbentuk dari daerah tenggara Andra dan timur laut Tamilnadu. Ia turut merangkumi tanah Chozha. Mereka berdagang kain sarung khusus, kain putih dan barangan sebagainya yang diimport dari Palekat. Ia begitu popular sehinggakan kain ini dikenali sebagi kain pelikat.[*perlu rujukan*]

Di Malaysia, usaha mengekalkan tradisi pemakaian kain pelikat dilakukan melalui cara menjadikan kain pelikat sebagai seluar dengan mengekalkan nilai estetika dan tradisional Melayu.

Rujukan
-------

1. ↑  *Transformasi kain pelekat*. Harian Metro. Diterbitkan pada 18 Mac 2017. Dicapai pada 13 Mac 2019.
2. ↑  *Evolusi pemakaian kain batik, pelikat pikat generasi baharu*. Berita Harian. Diterbitkan pada 23 Julai 2015. Dicapai pada 13 Mac 2019.
**Alejandro Padilla** (/pəˈdiːə/ *pə-DEE-ə*; lahir 22 Mac 1973) ialah seorang ahli politik Amerika Syarikat yang berkhidmat sebagai senator A.S. junior dari California sejak tahun 2021. Seorang anggota parti Demokrat, Padilla berkhidmat sebagai setiausaha negeri negeri California dari tahun 2015 hingga 2021.

Padilla berkhidmat lebih dari tujuh tahun di Majlis Bandaraya Los Angeles, mewakili daerah ke-7. Pertama kali dipilih pada tahun 1999, beliau menjadi Presiden Majlis Bandaraya Los Angeles dari tahun 2001 hingga 2006. Beliau kemudiannya berkhidmat di Senat Negeri California untuk daerah ke-20 dari tahun 2006 hingga 2014.

Pada 22 Disember 2020, Gabenor Gavin Newsom melantik Padilla untuk menggantikan Kamala Harris di Senat A.S. selepas Harris dipilih Naib Presiden Amerika Syarikat. Harris mengetuai sumpah untuk Padilla pada 20 Januari 2021. Beliau ialah senator pertama berketurunan Mexico Amerika dan Hispanik dari California, senator pertama dari California Selatan sejak tahun 1992 selepas John F. Seymour. Padilla juga senator lelaki pertama yang mewakili negeri itu sejak tahun 1993 selepas Alan Cranston bersara.

Rujukan
-------

1. ↑  "AP21:003 :: California Secretary of State". *sos.ca.gov*. Dicapai pada 2021-01-18.
2. ↑  Hubler, Shawn; Burns, Alexander (29 November 2020). "One Seat, Competing Pressures as Newsom Considers Senate Pick". *The New York Times*. Diarkibkan daripada yang asal pada December 23, 2020. Dicapai pada 11 December 2020.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Alex Padilla*** |

* Laman web rasmi Senator Alex Padilla
* Laman web kempen
* Penampilan Alex Padilla di C-SPAN
***Counter-Strike 2*** (***CS2**)* ialah permainan askar taktikal yang terbit pada tahun 2023. Permainan video ini dibangunkan oleh Valve Corporation. Ia adalah ansuran utama kelima daripada siri *Counter-Strike* sederum sekuel langsung Counter-Strike (1998). Pengisytiharan pembinaan permainan video ini mulai pada tarikh 22 Mac 2023 dan terbit pada 27 September 2023, di Steam. Permainan ini menukar peran Counter-Strike: Global Offensive sebagai siri utama terbaharu dalam francais. 

Sama seperti pendahulunya, permainan ini menempatkan dua pasukan, *Counter-Terrorist* dan *Terrorist* dalam satu perlawanan yang menentang satu sama lain dalam pelbagai mod permainan berasaskan objektif (contoh mod nyahfius bom) masing-masing bagi memenangi pusingan-pusingan. *Counter-Strike 2* menunjukan pelbagai peningkatan teknikal utama berbanding siri sebelumnya *Global Offensive*, termasuk pembaharuan enjin permainan Source kepada Source 2, grafik yang dipertingkatkan dan seni bina pelayan baharu. Selain itu, banyak peta daripada *Global Offensive* dikemas kini bagi menggunakan enjin baharu, dengan beberapa peta diubah suai. 

Selepas penerbitan, *Counter-Strike 2* menerima ulasan yang secara amnya positif dari pengritik. Berbeza dari pengritik permainan video, pandangan pemain mengenai permainan ini bercampur-campur lazimnya negatif; kritikan ditujukan kepada penyahsenaraian *Global Offensive* daripada Steam, gaya permainan yang tampak lebih buruk dari siri sebelumnya dan penyingkiran beberapa ciri yang telah ada dalam *Global Offensive.* *Counter-Strike 2* memejalkan peringkat sebagai tajuk permainan video Valve dengan ulasan paling negatif di platform.
Turbin kipas
Rajah skema menunjukkan enjin turbin kipas bersaluran tinggi
Rajah skema menunjukkan enjin Turbin kipas bersaluran rendah
**Turbin kipas** (Bahasa Inggeris:*Turbofan* adalah sejenis enjin jet, lebih kurang menyamai konsep turbin jet. Turbin kipas biasanya terdiri daripada kipas penyalur dengan enjin turbin jet berdiameter kecil dipasang di bahagian belakang untuk mengerakkan kipas. Sebahagian dari aliran udara dari kipas penyalur akan melalui turbin jet di mana ia akan digunakan untuk proses pembakaran untuk mengerakkan kipas, akan tetapi sebahagian lagi, kebiasaannya majoriti, akan mengalir melalui saluran pintasan, dan ini akan menghasilkan kuasa tujahan lebih dengan cekap.

Beberapa reka bentuk turbin kipas mungkin sedikit berbeza. Ia mempunyai bilah-bilah kipas tambahan berpusar yang dipasang dari dasar unit turbin tekanan rendah.

Turbin kipas memiliki kelajuan ekzos bersih kurang daripada enjin turbin jet. Ini menjadikan ia lebih cekap di kelajuan subsonik berbanding dengan enjin turbojet, yang mana enjin turbojet adalah lebih cekap pada kelajuan supersonik.

Kesemua enjin jet yang digunakan pada pesawat jet komersil adalah enjin turbin kipas. Ia digunakan secara meluas disebabkan kerana ia lebih cekap, dan lebih senyap semasa digunakan. Enjin turbin kipas juga banyak digunakan dalam pesawat jet tentera.

Nota
----

1. ↑  Turbofan Engine, NASA.

Rujukan
-------

* Enjin turbin kipas di laman web NASA

|  |  |
| --- | --- |
|  | Wikimedia Commons mempunyai media berkaitan ***Turbin kipas*** |


| * l
* b
* s
Senarai berkaitan dengan penerbangan |
| --- |
| Umum | Garis masa penerbangan · Pesawat (pengeluar) · Enjin pesawat (pengeluar) · Lapangan terbang · Syarikat penerbangan |
| Ketenteraan | Tentera udara · Senjata pesawat · Peluru berpandu · Pesawat udara tanpa pemandu (UAV) · Pesawat uji kaji |
| Kemalangan/Kejadian | Umum · Tentera · Komersil (syarikat penerbangan) · Kematian |
| Rekod | Kelajuan udara · Jarak · Ketinggian · Ujian ketahanan · Pesawat paling banyak dikeluarkan |
| **Istilah-istilah penerbangan** |


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Lubang hidung** atau **naris** (/ˈnɛərᵻs/) merupakan dua lubang yang terdapat pada organ hidung. Lubang hidup membolehkan masuk dan keluarnya udara dan gas dengan melalui rongga hidung. Pada burung dan mamalia, lubang hidung mengandungi tulang yang bercabang atau rawan yang dikenali sebagai konka nasal, yang berfungsi untuk memanaskan udara semasa penyedutan udara dan menghilangkan lembapan ketika menghembus nafas. Ikan pula tidak bernafas menggunakan hidung, tetapi mereka mempunyai dua lubang kecil yang digunakan untuk menghidu yang juga dirujuk sebgai lubang hidung.

Seperti tetrapod yang lain, manusia mempunyai dua lubang hidung luaran (*nares anterior*) dan dua lubang hidung tambahan di bahagian belakang rongga hidung, iaitu di dalam kepala (*nares posterior*). Ia juga menyambungkan hidung ke bahaguan tekak (nasofaring), yang membantu dalam sistem pernafasan. Walaupun keempat-empat lubang hidung itu berada di luar kepala nenek moyang akuatik tetrapod moden, lubang hidung untuk air keluar (lubang hidung yang ekskuren) berpindah ke dalam bahagian mulut, seperti yang dibuktikan dengan penemuan spesies *Kenichthys campbelli*, fosil ikan kuno (395 juta tahun) yang menunjukkan pemindahan ini. Ia mempunyai dua lubang hidung di antara gigi hadapannya, serupa dengan bentuk embrio manusia pada peringkat awal. Jika cantuman ini gagal, sumbing bibir dan lelangit akan berlaku.

Rujukan
-------

1. ↑  Lloyd, John; Mitchinson, John (2008). *The Book of General Ignorance*. London: Faber and Faber. m/s. 2, 299. ISBN 978-0-571-24139-2. OCLC 191753333. Dicapai pada 16 July 2011.

Pautan luar
-----------

* Takrifan kamus *lubang hidung* di Wikikamus
* *nares* di Kamus Perubatan Dorland